Lasteetendus "Mia saladus"
2026-10-09 10:00 - 11:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Pilet: 15.- (info peagi saadaval!)
Hind kehtib nii lastele kui ka täiskasvanutele. Kavalehel on noodistatud laul. Igale külasjale on kava hinna sees. NB! Klassi saatev õpetaja (lasteaiarühmas kolm õpetajat) on tasuta!
Kestvus 40 minutit
Sihtgrupp 4+
See on lugu ühest tüdrukust, kes elab oma kodus koos ema ja isaga. Mial on üks mure – ta kardab
magama jääda. Ega ta ei tea isegi täpselt miks, aga kui tuba pimedaks tehakse, hakkab tal alati väga
kõhe. Öösel on kõik asjad ju nii teistmoodi – aknast langevad kummalised varjud, nukkude silmad on
hoopis teistsugused kui päeval ja lisaks kõigele krabistab keegi….
“Mia saladus” on südamlik lugu sellest, kuidas üks pisike tüdruk õpib oma hirmuga toime tulema. Lisaks
Miale on loos veel teised tegelased, kes aitavad tal hirmust võitu saada. Loos selgub, et alati tuleb oma
muredest ja hirmudest rääkida, julgustatakse lapsi suhtlema ning et hea sõbra toel on võimalik kõik
raskused ületada. Etendus on eriline selle poolest, et lapsed saavad aktiivselt etenduse kulgemisele
kaasa aidata.
Tekst: Tanel Jonas (Teater Vanemuine)
Lavastaja: Marko Mäesaar
Näitlejad: Toomas Lunge/Andres Vago, Karmen Mai Karus, Marko Mäesaar
Muusika: Andres Vago
Kunstnik: Marge Martin

Seasaare teatri etendus "Kadunud La Manche`i kohal"
2026-10-20 19:00 - 21:00
pilet eelmüügis 12 eur https://fienta.com/et/seasaare-teatri-etendus-kadunud-la-manche-i-kohal
kohapeal 15 eur
Autor | Jean-Pierre Martinez näidendi ainetel
Lavastaja | Ain Saviauk
Laval
Reet Raudsepp | Christine
Saskia Sepp | Natalie
Kait Aidnik | Patrick
Kristjan Kaarjärv | John
John ja Christine valmistuvad hubaseks õhtusöögiks, kuhu on oodata ka nende lähedasi sõpru. Kõik muutub hetkega, kui uksest tormab sisse Natalie – segaduses, ahastuses ja pisarates. Ta teatab, et tema abikaasa Patricu lennuk, millega mees pidi koju naasma, on väidetavalt La Manche’i kohal alla kukkunud ning uudiste järgi pole ellujäänuid. Sel ajal, kui Natalie püüab oma leinaga toime tulla ja sõbrad teda lohutavad, saab John uudistest teada, et tema juhuslikult ostetud lotopilet on võitnud pöörase summa, 60 miljonit naela.
Õhtu areneb ootamatute ja koomiliste pööretega. Saladused hakkavad pinnale kerkima: kas Patricu lennuõnnetus on ikka see, mis paistab? Kas keegi teab rohkem, kui välja näitab? Samal ajal kerkivad esile küsimused sõprusest, aususest ja rahast – kui kaugele ollakse valmis minema, et oma unistusi täita? Valed, arusaamatused ja ootamatu külaline keeravad õhtu pea peale. Ja selle kõige keskel on kohver- õnneliku või hoopis õnnetu lotopiletiga.
„Kadunud La Manche’i kohal“ on tempokas ja vaimukas lavastus, kus elu suurimad pöörded võivad saabuda kõige ootamatumal hetkel. Hetkel millal saatusel on tahtmine sinu kulul lõbutseda.
Etendus on ühe vaheajaga
